Daou glemm zo bet savet, dre Skoazell Vreizh, gant Gérard Bernard ha Denez Riou. An hini kentañ zo a-enep «Le journal du Dimanche» en doa embannet ur pennad d'ar 14 a viz Du dindan an titl : «Le chef de l'ARB identifié par son lieutenant». An eil a sav klemm a-enep «Le Télégramme de Brest» abalamour d'un «enklask» embannet d'an 12 a viz Here e ditl «Le réveil des activistes bretons». Hervez tud Skoazell Vreizh e c'hellfe bezañ savet klemmoù all.